


IEPIRKUMA
“Drošības sistēmu nodrošināšana biroja telpām Krišjāņa Valdemāra ielā 26, Rīgā”
ID Nr. VNĪ 2026/4/4/M-8
Iepirkuma komisijas atbilde uz ieinteresētā piegādātāja uzdoto jautājumu
(apstiprinātas Iepirkuma komisijas 2026.gada 7.maija sēdē) 
	
Jautājums: 
Nolikuma 2.6. punktā noteikts, ka “Pretendentam līguma izpildē jānodrošina speciālists, kuram uz plānoto līguma noslēgšanas brīdi būs Latvijas Republikā spēkā esošs sertifikāts elektroietaišu izbūves darbu vadīšanā ar spriegumu no 1 līdz 35 kV un, kuram uz plānoto līguma noslēgšanas brīdi jābūt spēkā esošai speciālajai atļaujai pieejai valsts noslēpumam ar vismaz trešās kategorijas pakāpi „KONFIDENCIĀLI” un kurš pēdējo 3 (trīs) gadu laikā (t.i., 2023., 2024., 2025. un 2026.gadā līdz piedāvājuma iesniegšanas dienai) ir veicis Genetec  sistēmas  uzstādīšanu un konfigurēšanu vismaz 2 (divos) objektos.”
Lūdzam Pasūtītāju izvērtēt iespēju precizēt nolikumā noteikto prasību attiecībā uz speciālista kvalifikāciju. Pašlaik nolikumā paredzēts, ka pretendentam jānodrošina speciālists ar sertifikātu elektroietaišu izbūves darbu vadīšanā ar spriegumu no 1 līdz 35 kV.
Ņemot vērā, ka iepirkuma priekšmets ietver Genetec sistēmas uzstādīšanu un konfigurēšanu, kas pamatā saistīta ar elektronisko sakaru tīkliem, vājstrāvu sistēmām un datu pārraides risinājumiem, lūdzam apsvērt iespēju kā līdzvērtīgu kvalifikāciju atzīt arī speciālistus ar sertifikātu:
1. elektronisko sakaru tīklu projektēšanā un/vai 
1. elektronisko sakaru tīklu būvdarbu vadīšanā. 
Mūsu ieskatā šāds precizējums: saglabātu nepieciešamo kompetences līmeni līguma izpildei un vienlaikus paplašinātu iespējamo pretendentu loku. 
Būsim pateicīgi par Pasūtītāja izvērtējumu un iespējamu prasības precizēšanu.

Atbilde: 
Iepirkuma komisija informē, ka ir veikti grozījumi iepirkuma dokumentācijā, nosakot, ka nolikuma 2.6.punktā noteiktajam speciālistam uz plānoto līguma noslēgšanas brīdi jābūt izsniegtam Latvijas Republikā spēkā esošam sertifikātam elektronisko sakaru sistēmu un tīklu būvdarbu vadīšanā. Lūdzam skatīt nolikumu ar grozījumiem (07.05.)

